Source: http://docplayer.fi/431428-Sisalto-sisallysluettelo-3.html
Timestamp: 2018-05-21 04:17:12+00:00
Document Index: 22174714

Matched Legal Cases: ['KKO ', 'KKO ', 'kko ', 'KKO ', 'kko ', 'kko ']

Sisältö. Sisällysluettelo PDF
Sisältö. Sisällysluettelo... 3
Download "Sisältö. Sisällysluettelo... 3"
3 Sisältö s. 6 s. 30 s. 48 Sisällysluettelo Toimitusjohtajan tervehdys... 5 Yritysesittely Asiantuntijamme kirjoittavat Korjattu kylpyhuone ja putkiremontti...8 Osakkaan muutostyöt yhtiön suorittaman korjauksen yhteydessä Sijoittajaosakkaan vuokralaisen asema taloyhtiön suorittaman remontin aikana Peruskorjausten rahoittaminen osakeannilla...14 Täydennys- ja lisärakentaminen asunto-osakeyhtiössä...16 Viranomaisluvat korjaushankkeissa Urakkasopimukset Urakkatietojen ilmoittaminen Kilpailukieltoehto isännöitsijän työsopimuksessa Vastikkeiden välttäminen, esimerkki liikehuoneiston hallintaanotosta Terveiset 15-vuotisjuhlistamme Suomen Kiinteistölehti 2/2014: Osallistu ja vaikuta kaavoitukseen Suomen Kiinteistölehti 3/2014: Taloyhtiö, myyjä ja minä ostajan Bermudan kolmio...34 Suomen Kiinteistölehti 4/2014: Rikokset taloyhtiömaailmassa...36 Suomen Kiinteistölehti 5/2014: Korkeimman oikeuden ennakkopäätös KKO 2014:26 rakennusurakan yleisten sopimusehtojen tulkinnasta...37 Suomen Kiinteistölehti 6/2014: Kesämökillä ympärivuotisesti hankala haave? Suomen Kiinteistölehti 8/2014: Oikeustapaus: vuokra-asunnon väliaikainen luovutus toiselle, KKO 2014: Suomen Kiinteistölehti 9/2014: Hämähäkkien imurointi eläinsuojelurikos? Suomen Kiinteistölehti 10/2014: Milloin urakkaa koskevat vaatimukset on esitettävä? Artikkelimme Isännöintilehdessä Varoituksen ja hallintaanottopäätöksen perustelemisesta Nuori taiteilija: Jenni Yppärilä Kiinteistöalan oikeuskäytäntöä Artikkelimme Suomen Kiinteistölehdessä Suomen Kiinteistölehti 1/2014: Lakimieskustannuksista Vapaalla Yhteystiedot
5 Hyvät lukijamme, tämä on kiinteistöjuridiikan ajankohtaisia teemoja käsittelevä viides julkaisumme. Allekirjoittaneelle se on samalla ensimmäinen, jonka tekemiseen olen osallistunut. Prosessi on ollut mielenkiintoinen katsaus vuoteen 2014, sillä julkaisu sisältää kaikkien asiantuntijoidemme laatimia artikkeleita, sekä materiaalia kiinteistöalan kiinnostavimmista oikeudellisista ongelmista ja ratkaisuista. Julkaisua olemme kehittäneet jälleen eteenpäin tavoitteena entistäkin parempi luettavuus. Toivomme muun muassa, että kuvat henkilöstöstämme tutustuttavat meitä entistä paremmin toisiimme, meitä kirjoittajia ja teitä lukijoita. Asianajotoimistomme perustamisesta tuli tänä vuonna kuluneeksi 15 vuotta. Kiitämme kaikkia yhteistyöstä menneinä vuosina, ja luonnollisesti olemme entistäkin valmiimpia tekemään työtä kanssanne tulevina aikoina. Vuonna 2014 vahvistimme toimintaamme ja laajensimme palvelutarjontaamme kattamaan entistä laajemmin myös toimitilasektorin sekä kiinteistösijoittamisen toimintaa. Tätä osaamista edustan itse, minkä lisäksi teemme verotuksellisiin kysymyksiin liittyen yhteistyötä Taxpoint Oy:n kanssa. Kysymyksiin palveluistamme vastaamme mielellään henkilökohtaisesti, mutta niihin pääset tutustumaan myös uudistuneilla sivuillamme osoitteessa Monille lienee jo tuttua se, että toimistomme valitsee vuoden aikana nuoren taiteilijan, jota haluamme kannustaa. Vuonna 2014 useasta ehdokkaasta meitä puhutteli erityisesti Jenni Yppärilä. Maata monesta kulmasta katsellut Yppärilä on tutkinut muun muassa erilaisia kaupunki- ja kyläyhteisöjä ja niissä paikkoja ja rakennuksia, joiden läheisyydessä väki liikkuu ja viettää aikaansa. Rakennuksiin ja kiinteistöihin siirtyy näin kirjoituksia, muotoja, ihmiselämän kosketus. Onko siis ihme, että nämä työt puhuttelivat meitä! Aloitin minulle perustamisestaan asti tutun asianajotoimiston toimitusjohtajana syyskuussa Taakseni jäi yli 25 vuoden ura kiinteistöalan järjestötyössä, viimeksi RAKLI ry:n toimitusjohtajana. Urani aikana olen osallistunut kiinteistöalaan vaikuttavien lakien ja säädösten valmisteluun. Tämän lisäksi olen tehnyt työtä lukuisten alamme yritysten kanssa, pohtien ja ratkoen heidän kanssaan arjen työhaasteita. Toivotan kaikille hyödyllisiä lukuhetkiä julkaisumme parissa. Lisäksi toivotan teidät lämpimästi tervetulleeksi asioimaan kanssamme Eteläranta 12:ssa sijaitsevaan toimistoomme. TOIMITUSJOHTAJAN TERVEHDYS 5
8 8 ASIANTUNTIJAKIRJOITUKSET Petteri Kuhanen asianajaja, OTL, VT
9 Korjattu kylpyhuone ja putkiremontti Asuintalossa tehtävä linjasaneeraus eli putkiremontti on varmastikin suurimpia yksittäisen taloyhtiön remontteja. Putkiremontin ajankohdan arvioiminen etukäteen on hankalaa, koska remontin laajuuden ja kalleuden takia sen teettämistä pyritään usein siirtämään niin pitkälle eteenpäin kuin mahdollista. Yhtiön laatimassa pitkäntähtäimen suunnitelmassa muutaman vuoden päähän suunniteltu putkiremontti saattaakin toteutua vasta useita vuosia myöhemmin. Teksti Petteri Kuhanen Putkiremontin yhteydessä tulee erikseen harkittavaksi se, miltä osin osakkaiden teettämiä kylpyhuoneremontteja voidaan hyödyntää sillä tavalla, että ko. huoneistoon ei kohdisteta lainkaan tai ainakaan yhtä laajalti korjaustoimenpiteitä kuin muihin huoneistoihin. Kylpyhuoneessa tehtävien töiden laajuus riippuu myös siitä, tehdäänkö putkiremontti niin sanotulla perinteisellä menetelmällä, jolloin kaikki putket vaihdetaan ja samalla myös kylpyhuoneet täytyy purkaa ja eristää, vai käytetäänkö vaihtoehtoisia toteutustapoja, sukituksia ym., jolloin kylpyhuoneita ei tarvitsekaan uusia. Mitä vanhemmasta talosta on kysymys, sitä todennäköisempää on, että kylpyhuoneiden vedeneristeet ovat siinä kunnossa, että ne joka tapauksessa joudutaan uusimaan. Tämä on usein merkittävä perustelu sille, että päädytään raskaampaan, perinteiseen vaihtoehtoon. Mitkä kylpyhuoneet voidaan jättää korjaamatta Kylpyhuoneen seinien avaaminen on usein välttämätöntä putkilinjojen esille saamiseksi. Kun vedeneristeet rikotaan, käytännössä koko kylpyhuone joudutaan eristämään uudelleen. Siksi varsin tuorekin kylpyhuoneremontti saattaa mennä hukkaan ja yhtiön on pakko korjata myös ko. tila. Usein myös jo kylpyhuoneiden vedeneristysten kunto on merkittävä syy putkiremontin laajuuden määrittelyssä. Jos osakkaan teettämässä kylpyhuoneremontissa vedeneristeet on toteutettu useita vuosia ennen putkiremonttia, niiden kunnosta ei voida olla varmoja. Jonkinlaisena rajana voidaan pitää sitä, onko kylpyhuoneet toteutettu voimaan tulleiden vedeneritysnormien mukaisesti. Osakkaan suorittaman remontin on myös oltava asianmukaisesti tarkastettu ja dokumentoitu. Tässä suhteessa tilanne muuttui olennaisesti asunto-osakeyhtiölain kokonaisuudistuksen myötä Tuon jälkeen lain edellyttämät ilmoitukset, tarkastukset ja ilmoitusten dokumentointi takaavat aikaisempaa paremmin sen, että voidaan olla varmoja kylpyhuoneen rakenteiden ja erityisesti vedeneritysten asianmukaisuudesta. Dokumentoinnin puutteellisuuden vuoksi osakkaiden teettämät kylpyhuoneremontit ovat usein sellaisia, ettei niitä voida hyödyntää. Yhtiöhän vastaa asunto-osakeyhtiölain 4 luvun säännösten mukaan joka tapauksessa kylpyhuoneiden rakenteiden, vedeneristeiden, putkien ja johtojen kunnossapidosta. Jos yhtiö jättää korjaamatta kylpyhuoneen, joka jonkin ajan kuluttua joudutaankin korjaamaan, yhtiölle aiheutuvat kustannukset voivat olla merkittävästi suuremmat kuin jos korjaus tehtäisiin yhdellä kertaa osana putkiremonttia. Hyvitys Asunto-osakeyhtiölain 6 luvun 32 :n 1 momentin mukaan yhtiökokous päättää osakkeenomistajalta perittävän yhtiövastikkeen alentamisesta, jos osakkeenomistajan huoneistossa aiemmin tehty työ vähentää yhtiölle aiheutuvia kustannuksia. Alennusta laskettaessa otetaan huomioon yhtiölle tuleva säästö ja osakkeenomistajan yhtiövastikeperusteen mukainen maksuvelvollisuus. Alennuksen enimmäismäärä on pienempi näistä. Lainkohdassa todetaan, että yhtiökokous päättää. Tulkinta on kuitenkin se, että yhtiöllä on velvollisuus tehdä päätös, jos osakkeenomistaja sitä vaatii ja lain kohdan edellytykset yhtiön saamalle säästölle täyttyvät. Osakkeenomistajan on vaadittava hyvitystä itse hyvissä ajoin ennen päättävää yhtiökokousta. Hallituksen kannattaa kokouskutsussa tai erillisessä tiedotteessa kertoa tästä mahdollisuudesta ja sen edellytyksistä. Näin yhtiön rakennustekninen asiantuntija voi tarkastaa kylpyhuoneen ja laskea yhtiön saaman säästön jo ennen yhtiökokouspäätöstä. Hyvitys lasketaan vertaamalla yhtiön säästöä ja osakkaan vastikeosuutta. Vastikeosuus koko hankkeesta on sinänsä helposti laskettavissa. Laskenta pitäisi suorittaa siten, että myös ko. huoneiston kylpyhuoneen uusimiskustannukset lasketaan mukaan kokonaishintaan ja tästä lasketaan osuus korjauskustannuksista. Yhtiölle tulevaa säästöä pienentävät yhtiölle mahdollisesti aiheutuvat lisäkustannukset, kuten säästön selvittämisestä aiheutuvat asiantuntijakustannukset. Lisäksi joudutaan laskemaan kylpyhuoneen arvioitu, tulevan remontin ajankohta ja tästä tehdään vakuutusmaailmasta tuttu ikävähennys osakkaalle hyvitettävään määrään. Sillä seikalla, onko aikaisemman remontin tehnyt nykyinen vai aikaisempi osakas ei ole merkitystä asiassa. Hyvityksen vaikea laskentatapa ja jossain määrin harkinnanvarainen määrä onkin jossain tapauksissa johtanut siihen, että yhtiö varmuuden vuoksi on laajentanut remontin kaikkiin tiloihin, jotta vältytään osakkaiden yhdenvertaisuuden periaatteen vuoksi helposti riidaksi koituvan hyvityksen laskemisesta. ASIANTUNTIJAKIRJOITUKSET 9
10 Osakkaan muutostyöt yhtiön suorittaman korjauksen yhteydessä Asunto-osakeyhtiölain 5 luvussa on säädetty osakkaan oikeudesta tehdä muutoksia osakehuoneistossaan. Osakehuoneistossa osakkaan muutostyöoikeus on suhteellisen laaja; rajoituksena on, että muutoksen on oltava yhtiöjärjestyksessä määrätyn osakehuoneiston käyttötarkoituksen mukainen. Lisäksi yhtiö tai toinen osakkeenomistaja voi asettaa muutostyölle ehtoja, jos muutostyö voi vahingoittaa rakennusta tai aiheuttaa muuta haittaa yhtiölle tai toiselle osakkeenomistajalle. Ehtojen on oltava tarpeen rakennuksen vahingoittumisen tai muun haitan välttämiseksi tai korvaamiseksi. Teksti Aki Rosén Yhtiö tai toinen osakkeenomistaja voi jopa kieltää muutostyön, jos työn suorittaminen olisi kohtuutonta, kun otetaan huomioon aiheutuvan haitan määrä ja osakkeenomistajalle koituva hyöty. Taloyhtiön hallituksella ei siten ole harkintavaltaa sen suhteen, haluaako se hakea osakkeenomistajan muutokselle esimerkiksi rakennuslupaa, jos muutos tehdään osakkeenomistajan huoneistossa eikä taloyhtiöllä ole asunto-osakeyhtiölakiin perustuvaa oikeutta kieltää muutoksen tekemistä. Esimerkiksi vuoden 1926 asunto-osakeyhtiölain aikana annetussa ratkaisussa KKO 1985 II 14 korkein oikeus katsoi, että taloyhtiön oli haettava rakennuslupa ja hyväksyttävä muutos, jolla asuinhuoneiston kylpyhuoneeseen rakennettiin sauna, kun muutos ei aiheuttanut haittaa muille osakkaille eikä vahingoittanut rakennusta. On huomattava, että muutostyöoikeutta ei rajoita kunnossapitovastuun jakautuminen. Taloyhtiön suorittaman kunnossapitotyön yhteydessä tulee toisinaan ajankohtaiseksi tehdä myös osakkeenomistajan muutostöitä, jolloin eri töiden yhteensovittamista ja toimijoiden vastuukysymyksiä joudutaan pohtimaan. Tyyppitilanne lienee taloyhtiön ns. putkiremontti, jonka yhteydessä osakkeenomistajilla on mahdollisuus teettää muutoksia taloyhtiön kylpytiloihin valitsemaan ns. perustasoon. Tällaisissa tilanteissa on yleensä noudatettu jompaakumpaa kahdesta erilaisesta toimintavaihtoehdosta. Ensimmäisessä vaihtoehdossa osakas tilaa muutostyönsä itsenäisesti joko taloyhtiön valitsemalta putkiremonttia tekevältä urakoitsijalta taikka itse valitsemaltaan muulta urakoitsijalta. Menettelytapa on selkeä. Osakkeenomistaja tilaa muutoksen suoraan urakoitsijalta, sopii työn suorittamisesta ja maksaa kustannukset urakoitsijalle urakkasopimuksen mukaisesti. Työn tilaajana osakkeenomistaja vastaa työn vastaanottamisesta, mahdollisista reklamaatioista sekä tarvittavan suunnittelun ja valvonnan järjestämisestä. 10 ASIANTUNTIJAKIRJOITUKSET
11 Aki Rosén varatuomari Ongelmallista voi käytännössä olla se, miten urakoitsija hallitsee suurta osakasmuutosten määrää, jos muutostyö tilataan taloyhtiön putkiremonttia suorittavalta urakoitsijalta. Jos osakkaat käyttävät muuta urakoitsijaa, ongelmaksi saattaa muodostua työvaiheiden ja aikataulujen yhteensovittaminen sekä turhan työn välttäminen; ei ole tarkoituksenmukaista, että taloyhtiön urakoitsijan työsuorituksia joudutaan välittömästi niiden valmistumisen jälkeen purkamaan muutostyön yhteydessä. Toisena vaihtoehtona on, että taloyhtiön urakoitsija tekee osakkaiden muutostyöt osana taloyhtiön urakkaa. Etuna urakoitsijalle on, että urakoitsijalla on vain yksi sopimuskumppani, joka vastaa kaikkien töiden maksamisesta, vastaanottamisesta, suunnittelusta ja myös tilaamisesta ym. Taloyhtiön tehtäväksi jää kohdentaa muutostöiden kustannukset kullekin osakkaalle ja periä näiltä muutoksen kustannukset. Koska osakkaan ja urakoitsijan välillä ei ole sopimussuhdetta, muutostyön virheisiin reagointi vaatii työtä taloyhtiöltä. Samoin voi olla vakuuksien, takuiden yms. seikkojen hallinnan kanssa. Taloyhtiön näkökulmasta ensimmäinen vaihtoehto on yleensä selkeämpi, mutta osakkaan ja urakoitsijan kannalta jälkimmäinen vaihtoehto voi olla yksinkertaisempi. Käytännössä ei kuitenkaan jälkimmäistä mallia tule käyttää, koska taloyhtiö joutuu vastaamaan urakoitsijaan nähden myös osakkaan muutostyön suunnittelusta, tilaamisesta ja maksamisesta, ja osakasta kohtaan taloyhtiö voi joutua vastuuseen urakoitsijan työsuorituksesta ja sen virheestä. Asunto-osakeyhtiölain mukaan osakkaan on tehtävä ennen työn aloittamista muutostyöilmoitus taloyhtiölle, jos yhtiöllä tai toisella osakkeenomistajalla on oikeus kieltää muutostyö tai asettaa sille ehtoja. Taloyhtiön on käsiteltävä osakkaan muutostyöilmoitus viivytyksettä. Muutostyöilmoitus tulee asunto-osakeyhtiölain mukaan tehdä, vaikka osakkaan muutos toteutettaisiin taloyhtiön suorittaman kunnossapitotyön yhteydessä. ASIANTUNTIJAKIRJOITUKSET 11
12 Sijoittajaosakkaan vuokralaisen asema taloyhtiön suorittaman remontin aikana Teksti Annika Kemppinen Vuokrasuhteen kannalta yhtiössä toteutettava remontti aiheuttaa tiettyjä velvoitteita niin vuokranantajana toimivalle osakkeenomistajalle kuin työtä suorittavalle asunto-osakeyhtiöllekin. Velvoitteet on kirjattu toisaalta asunto-osakeyhtiölakiin ja toisaalta huoneenvuokralakeihin. Vuokralaiselle on ilmoitettava remontista Työtä suorittavan asunto-osakeyhtiön on ilmoitettava vuokralaiselle tai muulle huoneiston käyttäjälle sellaisesta kunnossapitotyöstä, joka vaikuttaa huoneiston käyttämiseen. Ilmoituksen ajankohdasta ei laissa ole määräystä, mutta ilmoitus on tehtävä riittävän ajoissa ennen työn aloittamista. Asunto-osakeyhtiölain mukaan yhtiön edustajilla tai näiden valtuuttamilla on oikeus päästä huoneistoon remontin suorittamista varten. Huoneistoon pääsy on järjestettävä ensisijaisesti osakkeenomistajalle ja huoneiston käyttäjälle sopivana aikana. Koko yhtiötä koskevien peruskorjaustöiden yhteydessä on käytännössä mahdotonta sopia yksilöllisesti kunkin osakkaan ja huoneiston käyttäjän kanssa sopivia aikoja huoneistossa tehtävien toimenpiteiden suorittamiselle. Yksilöllisestä sopimisesta voidaan poiketa silloin, kun työn kiireellisyys tai laatu estävät sen. Vuokranalennusta remonttiajalta Vuokrasopimuksessa sovitaan, että vuokrattu tila on vuokrasuhteen ajan sovitussa kunnossa ja vuokralaisen käytössä. Näin ei useinkaan ole silloin, kun yhtiö suorittaa huoneistossa remonttia. Vuokralaisella on oikeus vuokranalennukseen siltä ajalta, kun huoneisto ei ole sovitussa kunnossa. Jos tilaa ei ole mahdollista lainkaan käyttää esimerkiksi linjasaneerauksen aikana, vuokranmaksuvelvollisuuttakaan ei lähtökohtaisesti ole. Asuinhuoneistoissa vuokralaisen oikeudesta saada vuokranalennusta ei voida pätevästi sopia ennalta toisin. Liikehuoneiston vuokrauslain mukaan vuokralainen voi ennalta luopua vuokranalennusoikeudesta. 12 ASIANTUNTIJAKIRJOITUKSET
13 Annika Kemppinen OTM Vuokrasopimuksen purkaminen Jos taloyhtiön remontin aikana huoneiston kunto on vuokralaisen näkökulmasta puutteellinen ja puutteellisuudella on vuokralaiselle olennainen merkitys, tämä voi purkaa sopimuksen päättymään välittömästi. Purkamisen edellytyksenä on kuitenkin se, että vuokralainen ilmoittaa puutteesta vuokranantajalle ja kehottaa korjaamaan puutteellisuuden. Kun huoneistossa on käynnissä taloyhtiön teettämä remontti, kyseessä on tietysti vain muodollisuus, koska osakkeenomistaja ei voi omilla toimillaan poistaa esimerkiksi putkiremontin aiheuttamia puutteita huoneiston kunnossa. Jos puutteellisuutta ei voida korjata, vuokralaisella on oikeus purkaa vuokrasopimus. Vahingonkorvaus Vuokrahuoneiston käytön häiriötilanteisiin liittyy myös kysymys vuokralaiselle saneeraustyön vuoksi aiheutuvien vahinkojen korvaamisesta. Vahinkoja voivat olla mm. muutosta ja korvaavan tilan etsimisestä aiheutuvat kulut sekä saamatta jäänyt liikevoitto, jos tiloissa ei voida harjoittaa liiketoimintaa remontin aikana. Vuokranantajan vahingonkorvausvelvollisuus perustuu aina tuottamukseen. Vuokranantajan tulee osoittaa oma huolellinen toimintansa. Koska remontin teettäjänä toimii taloyhtiö, vuokranantajalla ei yleensä ole tuottamusta ja sitä kautta vahingonkorvausvastuuta vuokralaiselle aiheutuneista ylimääräisistä kustannuksista, vaan nämä jäävät vuokralaisen vahingoiksi. ASIANTUNTIJAKIRJOITUKSET 13
14 14 ASIANTUNTIJAKIRJOITUKSET Joel Sariola OTM
15 Peruskorjausten rahoittaminen osakeannilla Osakkaat mieltävät suuret putkiremontin kaltaiset peruskorjaushankkeet epämiellyttäviksi, toki ihan syystäkin. Asumishaitan lisäksi remontista syntyy suuret kustannukset. Näitä kustannuksia pyritään usein kattamaan myös myymällä taloyhtiön omaisuutta. Teksti Joel Sariola Mikäli taloyhtiön hallinnassa on huoneisto, ns. talonmiehen asunto, voidaan tästä muodostaa osakehuoneisto. Pohdittaessa osakeannin järkevyyttä on huomioitava talonmiehen asunnosta menetettävä vuokratulo. Vaikka osakeannin kautta taloyhtiö saakin nopeasti paljon lisätuloja, jää siltä saamatta tulevaisuudessa vuokratulo. Toisaalta taloyhtiö tulee saamaan osakeannin jälkeen lisää vastiketuloja, kun osakeannin yhteydessä muodostetusta huoneistosta saadaan vastiketta. Taloyhtiöissä kannattaakin ennen osakeannista päättämistä tehdä laskelmia pitkällä tähtäimellä ja arvioida, onko osakeanti järkevää esimerkiksi 20 vuoden tähtäimellä. Etenkin tilanteessa, jossa arvioidaan vuokratulon olevan merkittävästi saatavaa vastiketuloa suurempi, ei osakeanti välttämättä ole järkevää. Huoneiston myymiselle voi olla vaihtoehtona yhtiön ullakkotilan muuttaminen osakehuoneistoksi osakeannin kautta. Vaikka tästä saatava merkintähinta on valmista asuinhuoneistoa alempi, saa taloyhtiö siitä merkintähinnan lisäksi tulevaisuudessa vastikkeen muodossa lisätuloja. Taloyhtiön kannalta tällainen osakeanti on pitkällä tähtäimellä usein vuokrahuoneiston myymiseksi suoritettua osakeantia selkeämmin taloudellisesti kannattava. Ullakkorakentamiseen liittyy kuitenkin riskejä, ja mikäli työtä ei tehdä kunnolla, voi tästä aiheutua merkittäviä kunnossapitokustannuksia tulevaisuudessa. Ullakkorakentaminen on haastava rakentamisen muoto, ja vanhoihin taloihin rakennettavat ullakkohuoneistot poikkeavat usein myös tasoltaan muista huoneistoista. Ullakkohuoneistot kärsivät muita useammin myös kattovuodoista tai muista vastaavista ongelmista. Mikäli työtä tehnyttä urakoitsijaa ei saada vastuuseen rakennusvirheistä, voivat ullakkohuoneistot tulla taloyhtiölle kalliiksi. Silloin tällöin taloyhtiöissä pohditaan sitä, että paremman hinnan saamiseksi taloyhtiö itse rakennuttaisi ullakkohuoneistot ja luovuttaisi ne tämän jälkeen valmiina merkittäväksi. Ongelmana tällöin on, että kaupalliseen rakennushankkeeseen ei voi käyttää vastikerahoitusta. Täten yhtiön päättäessä itse rakennuttaa ullakkotilat paremman merkintähinnan toivossa, on kyse moitteenvaraisesta päätöksestä, elleivät kaikki osakkeenomistajat siihen suostu. Osakeannin osalta voisikin todeta, että sen toteuttaminen kannattaa harkita tarkkaan ja sen tarkoituksenmukaisuuden osalta kannattaa arvioida vaikutuksia pidemmälle ajalle. Osakkeenomistajien henkilökohtainen tilanne saattaa lisäksi vaikuttaa äänestyskäyttäytymiseen yhtiökokouksessa; vaikka päätös olisi taloyhtiölle pitkällä tähtäimellä järkevä, voi pienessä yksiössä muutaman vuoden asuvalle osakkaalle olla järkevämpää laittaa taloyhtiön omaisuus rahoiksi asumiskustannusten pienentämiseksi. Tällöinhän osakkeenomistajan tarkoituksena ei ole nauttia tulevaisuudessa vuokratulon pienentämästä vastikkeesta. Etenkin pienistä asunnoista koostuvissa yhtiössä saattaakin osakkeenomistajien henkilökohtainen etu ohjata osakeannin osalta äänestyskäyttämistä yhtiön pitkän tähtäimen edun sijaan. ASIANTUNTIJAKIRJOITUKSET 15
16 Täydennys- ja lisärakentaminen asunto-osakeyhtiössä Monilla yhtiöillä on käyttämätöntä rakennusoikeutta tai mahdollisuus kaavamuutoksella hakea lisärakentamisoikeutta omistamalleen tontille. Rakennusoikeuden taloudellisen arvon voi hyödyntää esim. osana peruskorjaushankkeiden rahoitusta. Teksti Ari Kanerva Lisärakennus nykyiseen yhtiöön Yksi vaihtoehto hankkeen toteuttamiseksi on se, että lisärakennus tulee osaksi nykyistä yhtiötä. Oikeudellisesti tämä tehdään siten, että yhtiö järjestää suunnatun osakeannin tai korottaa osakepääomaansa uusmerkinnällä*, joka suunnataan jollekin rakennusliikkeelle. Osakkeiden merkintäoikeus kilpailutetaan rakennusliikkeiden kesken ja merkintäoikeus myönnetään korkeimman tarjouksen tehneelle rakennusliikkeelle. Vaihtoehdon haittapuolena voidaan pitää sitä, että uudisrakennuksen ja vanhan rakennuksen rakennustekninen kunto ja korjaustarpeet poikkeavat olennaisesti toisistaan. Tätä ongelmaa voidaan lieventää sillä, että yhtiöjärjestykseen otetaan korjaus- ja kunnossapitovastuuta koskien sellaiset säännökset, jotka mahdollisimman pitkälle eriyttävät uudisrakennuksen ja vanhojen rakennusten korjaus- ja kunnossapidon ja niihin liittyvät kustannukset toisistaan. Haittana voidaan pitää myös rakentamisvaiheeseen liittyviä järjestelyitä. Etuna voidaan pitää muun muassa sitä, että suunnatussa osakeannissa tai osakepääomaa korotettaessa ei jouduta maksamaan varainsiirtoveroa sen enempää osakkeiden myynnistä kuin kiinteistön myynnistäkään. Etuna voidaan todeta myös se, että vaihtoehto mahdollistaa lisärakentamisen myös niissä tilanteissa, joissa jäljempänä esiteltävä tontin osan myynti ei ole kaava- tms. syistä lainkaan mahdollinen. Tontin osan myynti Toinen vaihtoehto järjestelyn toteuttamiselle on se, että yhtiö myy rakennusliikkeelle sen osan tontista, johon kaavamuutoksella saatava lisärakentamisoikeus kohdistuu. Tontinosa voidaan lohkoa omaksi tontiksi, jos se on kaavateknisesti toteutettavissa tai kiinteistön yhteisomistajat solmivat kiinteistön hallinnan jaosta hallinnanjakosopimuksen. Hallinnanjakosopimuksella voidaan: - jakaa kiinteistön hallinta ja käyttö sopimuksen osapuolten kesken hallintarajoilla kiinteistörajan sijasta. - jakaa kiinteistöön kuuluvan rakennuksen tai rakennusten hallinta. - sopia myös yhteisomistajien kesken tarkoituksenmukaisella tavalla yhteiskäyttöalueista. - vaikuttaa kiinteistön panttausten kohdistumiseen. Hallinnanjakosopimuksen perusteella aluetta hallitseva hyötyy alueensa vakuusarvosta ja toisin päin kiinnityksiä ei voi hakea toisen hallintaan kuuluvalle alueelle. * Lue lisää Joel Sariolan kirjoituksessa s Jos luovutus koskee kiinteistön rakentamatonta osaa, jossa ei ole osakkeenomistajien hallinnassa olevia tiloja, päätös voidaan tehdä enemmistöllä, mikäli luovutus ei vaikuta olennaisesti osakkeenomistajien huoneistojen käyttämiseen tai huoneiston käytöstä aiheutuviin kustannuksiin. 16 ASIANTUNTIJAKIRJOITUKSET
17 Ari Kanerva asianajaja, OTK Vaihtoehdon etuna voidaan pitää sitä, että rakennuksesta tulee vanhasta yhtiöstä kokonaan uusi, irrallinen yhtiö. Tämä vaihtoehto on myös hallinnollisesti kevyt. Edellisen lisäksi etuna on se, että yhtiö saa myymisestä rahaa käyttöönsä heti. Yhtiö tarvitsee rahaa projektin alkuvaiheessa esimerkiksi maankäyttömaksun maksamiseen, sillä monet kaupungit ja kunnat perivät kaavoituksella annettavasta lisärakennusoikeudesta erillisen korvauksen. Huonona puolena voidaan pitää sitä, että tontin osan myynnistä joudutaan maksamaan varainsiirtovero. Varainsiirtoveron maksaa toki useimmiten ostajataho, mutta se vaikuttaa rakennusoikeudesta maksettavaan kauppahintaan. Osakkaiden yhdenvertaisuusperiaatteesta Nyt kyseessä olevan kaltaisissa lisärakentamistilanteissa nousee lähes aina esille kysymys osakkaiden yhdenvertaisuudesta. Jotkut osakkeenomistajat katsovat lisärakentamisen aiheuttavan heille haittaa, kun toisille ei aiheudu haittaa lainkaan. Lisärakennushanke vaikuttaa osakkeenomistajiin usein eri tavalla. Uusi rakennusmassa sijoittuu usein sangen lähelle nykyistä asuinrakennusta ja erityisesti alimpien kerroksien asukkaat vanhassa yhtiössä saattavat kokea maiseman muutoksen haitallisena. Pelkästään uudisrakennuksen sijoittuminen edellä sanotulla tavalla ja sen aiheuttama joidenkin osakkeenomistajien nykyisen maiseman muuttuminen ei välttämättä merkitse asunto-osakeyhtiölain yleislausekkeella kiellettyä päätöstä. Päätös saattaa kuitenkin vaatia jonkun tai joidenkin osakkeenomistajien nimenomaisen suostumuksen tilanteissa, joissa uusi rakennus esimerkiksi varjostaa huomattavasti jotakin huoneistoa ja vaikuttaa siten huoneiston arvoon. Vaikutuksen tulee kuitenkin olla objektiivisesti arvioiden olennainen. Maiseman muuttuminen otetaan huomioon kaavoitus- ja rakennuslupaprosesseissa. Asuntoyhtiön osakkailla ei myöskään ole ns. saavutettuja oikeuksia, joten kukaan osakkaista ei voi pitää nykyistä maisemaa saavutettuna oikeutena ja väittää, että se ei koskaan voisi muuttua. Valitukset Tällaisiin hankkeisiin liittyy monia vaiheita, joista on mahdollista valittaa, kuten yhtiökokouspäätökset ja viranomaispäätökset. Mahdollisten viivästysten vaikutus yhtiölle riippuu siitä, minkä tavan yhtiö valitsee hankkeen toteutukseen ja missä vaiheessa yhtiö mahdollisesti myy määräosan tontistaan. Yhtiön kannalta on sitä parempi, mitä aikaisemmassa vaiheessa se pystyy irtaantumaan rakennushankkeesta. ASIANTUNTIJAKIRJOITUKSET 17
18 18 ASIANTUNTIJAKIRJOITUKSET Jaakko Kanerva OTM
19 Viranomaisluvat korjaushankkeissa Korjaushankkeiden menestyksekäs läpivienti vaatii erilaista asiantuntemusta hankkeen ominaisuuksista ja koosta riippuen. Korjausrakentamisen lupa-asioihin on syytä kiinnittää erityistä huomiota, sillä niihin sovellettavaan lainsäädäntöön liittyy enemmän tulkinnanvaraisuutta kuin uudiskohteiden osalta. Maankäyttö- ja rakennuslaki (MRL), sen nojalla annetut asetukset sekä Suomen rakentamismääräyskokoelma ovat merkittävässä asemassa korjaushankkeiden lupa-asioissa. Teksti Jaakko Kanerva Korjausrakentamiseen on perinteisesti sovellettu MRL:n säännöksiä joustavasti. Joustavuus on tuonut tarvittavan mahdollisuuden ottaa huomioon kunkin korjaushankkeen ja kohteen erityispiirteet, mutta samalla siihen liittyy usein myös ongelmia lupakäytäntöjen erilaisuuden vuoksi. Olennaiset tekniset vaatimukset Korjausrakentamista koskeva MRL:n 117 edellyttää, että rakennuksen muutos- ja korjaustyöt sekä rakennuksen käyttötarkoituksen muutokset on toteutettava siten, että rakennus täyttää siihen yleisesti ennakoitavissa oleva kuormitus ja rakennuksen käyttötarkoitus huomioon ottaen ns. olennaiset tekniset vaatimukset. Nämä olennaiset tekniset vaatimukset on lueteltu MRL:n 117 a 117 g :ssä. MRL:n mukaan korjaus- ja muutostyössä tulee ottaa huomioon rakennuksen ominaisuudet ja erityispiirteet sekä rakennuksen soveltuvuus aiottuun käyttöön. Rakennuksen käyttäjien turvallisuus ei saa vaarantua eivätkä heidän terveydelliset olonsa heikentyä muutosten johdosta. Korjausrakentamista koskee myös vaatimus noudattaa hyvää rakennustapaa. Lisäksi rakennuksen korjaus- ja muutostöissä on huolehdittava siitä, ettei historiallisesti tai rakennustaiteellisesti arvokkaita rakennuksia tai kaupunkikuvaa turmella. Korjausrakentamisessa on siis sovitettava yhteen hyvin moninaisia vaatimuksia. Hankkeiden läpiviemiseksi kannattaa käydä etukäteisneuvotteluja lupaviranomaisten kanssa ja hankkia mahdollisesti lausuntoja muilta viranomaisilta. Rakennuslupa Rakennuslupa tarvitaan sellaiseen korjaus- ja muutostyöhön, joka on verrattavissa rakennuksen rakentamiseen. Tällöin tulee arvioitavaksi mm. korjaus- ja muutostöiden laatu, laajuus ja arvo sekä se, lisääkö muutos rakennuksen käyttöikää uutta rakennusta vastaavasti. Luvanvaraista on lisäksi rakennuksen laajentaminen tai sen kerrosalaan laskettavan tilan lisääminen sekä rakennuksen tai sen osan olennainen käyttötarkoituksen muuttaminen. Laajentamisessa rakennukseen lisätään ulkoapäin fyysisesti havaittavissa oleva laajennusosa. Kerrosalaan laskettavan tilan lisääminen puolestaan tehdään olemassa olevan rakennuksen ulkovaipan sisällä, esim. ullakolla. Käyttötarkoituksen muutos on esimerkiksi liiketilan muutos myymälästä ravintolaksi. Myös muuhun rakennuksen korjaus- ja muutostyöhön tarvitaan rakennuslupa, jos työllä ilmeisesti voi olla vaikutusta rakennuksen käyttäjien turvallisuuteen tai terveydellisiin oloihin. Energiatehokkuuden sääntelyn ulottaminen korjaushankkeisiin tuo oman lisänsä luvanvaraisiin hankkeisiin, sillä rakennuslupa tarvitaan myös sellaiseen rakennuksen vaippaan tai teknisiin järjestelmiin kohdistuvaan korjaus- ja muutostyöhön, jolla voidaan vaikuttaa merkittävästi rakennuksen energiatehokkuuteen. Energiatehokkuudelle on määritelty vähimmäisvaatimukset, kun kyse on rakennuksen luvanvaraisesta korjaamisesta, käyttötarkoituksen muuttamisesta tai teknisten järjestelmien uusimisesta. Tällaisia ovat esimerkiksi laajat peruskorjaukset, rakennuksen ulkovaipan korjaukset ja teknisten järjestelmien uusiminen. Tällöin tulee noudatettavaksi ympäristöministeriön asetus rakennuksen energiatehokkuuden parantamisesta korjaus- ja muutostöissä. Toisinaan hankaluuksia saattaa tulla velvollisuudesta noudattaa asemakaavaa. Mikäli suunniteltu korjausrakentaminen, tyypillisesti käyttötarkoituksen muutos tai kerrosalan lisääminen, johtaisi joiltain osin asemakaavan vastaisuuteen, tulee poikkeamisluvan hankkiminen ajankohtaiseksi. Mikäli poikkeamista ei voida myöntää, pitää miettiä asemakaavan muutoksen mahdollisuutta yhdessä kaavoittajan kanssa. Jos poikkeamislupa tarvitaan, tulee se hankkia ennen kuin rakennuslupa voidaan myöntää. MRL tarjoaa mahdollisuuden myös vähäiseen poikkeamiseen rakennusluvan yhteydessä. Tätä mahdollisuutta käytetään sangen usein korjausrakentamisen kohteissa. Toimenpidelupa Pienemmissä hankkeissa tarvitaan rakennusluvan sijasta toimenpidelupa. Toimenpidelupa tarvitaan esimerkiksi muuhun kuin rakennuslupaa vaativaan rakennuksen ulkoasua tai julkisivua muuttavaan toimenpiteeseen, asuinrakennuksen huoneistojärjestelyihin tai esimerkiksi rakennusosan tai teknisen järjestelmän vaihtamiseen silloin, kun sillä voidaan vaikuttaa merkittävästi rakennuksen energiatehokkuuteen. Julkisivutoimenpiteitä ovat esimerkiksi rakennuksen julkisivun muuttamisen lisäksi kattomuodon, katteen tai sen värityksen muuttaminen, ulkoverhouksen rakennusaineen tai värityksen muuttaminen, katukuvaan vaikuttavan markiisin asettaminen taikka ikkunajaon muuttaminen. Mikäli korjauksessa on kyse vain siirtymisestä maalämmön hyödyntämiseen, toimenpidelupa tarvitaan lämpökaivon poraamiseen tai lämmönkeruuputkiston asentamiseen. ASIANTUNTIJAKIRJOITUKSET 19
20 20 ASIANTUNTIJAKIRJOITUKSET Laura Veltheim-Asikainen asianajaja, varatuomari